recursal/SuperWikiNEXT-32B huggingface dataset:
**ডাব্লিউডাব্লিউই ইউরোপীয় চ্যাম্পিয়নশিপ** পেশাদারি কুস্তির একটি চ্যাম্পিয়নশিপ যেটি ওয়ার্ল্ড রেসলিং এন্টারটেইনমেন্টে ব্যবহৃত হতো ১৯৯০ এবং ২০০০ এর দশকে। এটিকে ইন্টারকন্টিনেন্টাল চ্যাম্পিয়নশিপের মর্যাদায় ধরা হতো। তিনজন কুস্তিগীর রয়েছে যারা এই দুটি চ্যাম্পিয়নশিপই একসাথে জিতেছে। এবং তারা "ইউরোকন্টিনেন্টাল চ্যাম্পিয়ন" নামে পরিচিতি পেয়েছে।

এটি ১৯৯৭ সালে তৈরি করা হয়। ১৯৯৯ সালে তৎকালীন চ্যাম্পিয়ন শেন ম্যাকম্যান চ্যাম্পিয়নশিপটি সাথে নিয়ে "অপরাজিত চ্যাম্পিয়ন" হিসেবে অবসরে যেতে চেয়েছিল। ২০০২ সালে যখন ডাব্লিউডাব্লিউএফ এর নাম পরিবর্তিত হয়ে ডাব্লিউডাব্লিউই হয়ে যায় তখন এটির নাম বদলে ডাব্লিউডাব্লিউই ইউরোপীয় চ্যাম্পিয়নশিপ রাখা হয়। একই বছরের জুলাইয়ে ইন্টারকন্টিনেন্টাল চ্যাম্পিয়ন রব ভ্যান ডেম সর্বশেষ চ্যাম্পিয়ন হয়ে এটিকে ইন্টারকন্টিনেন্টাল চ্যাম্পিয়নশিপের সাথে যুক্ত করে। যদিও এটির নাম ইউরোপীয় চ্যাম্পিয়ন, তা সত্ত্বেও মাত্র দুইজন ইরোপিয়ান বাসিন্দা চ্যাম্পিয়নশিপটি জিততে পেরেছেন। একজন হলো প্রথম ও সর্বোচ্চ রাজত্ব করা চ্যাম্পিয়ন দ্য ব্রিটিশ বুলডগ এবং অন্যজন উইলিয়াম রিগ্যাল। চ্যাম্পিয়নশিপটির জন্য ১৯৯৭ সালে ওয়ান নাইট অনলি পে-পার-ভিউ ইভেন্টের মেইন ইভেন্টে প্রতিযোগী করা হয়।

সর্বপ্রথম টুর্নামেন্ট
---------------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | কোয়ার্টার ফাইনাল
 |  |  | সেমিফাইনাল
 |  |  | ফাইনাল
 |  |
|  |   |   |   |  |  |   |   |   |  |  |   |   |   |  |
|  | **দ্য ব্রিটিশ বুলডগ** | পিন
 |  |  |  |
|  |
|  | ম্যানকাইন্ড |  |  |
|  |  | **দ্য ব্রিটিশ বুলডগ** | পিন
 |  |
|  |  |  |
|  |  |  | ভেদার
 |  |  |
|  | **ভেদার** | পিন
 |  |
|  |  |
|  | রকি মায়াভিয়া |  |  |
|  |  | **দ্য ব্রিটিশ বুলডগ** | পিন
 |  |
|  |  |  |
|  |  |  | ওয়েন হার্ট
 |  |  |
|  | **ওয়েন হার্ট** |  |  |  |
|  |  |
|  | ফ্লাশ ফাংক |  |  |
|  |  | **ওয়েন হার্ট** | কাউন্টআউট
 |  |
|  |  |  |
|  |  |  | ব্রেট হার্ট
 |  |  |
|  | **ব্রেট হার্ট** | সাবমিশন
 |  |
|  |  |
|  | হান্টার হার্স্ট হামেসলি |  |  |

তথ্যসূত্র
---------

1. ↑  WWE.com: "History of the Intercontinental Championship"
2. ↑  "WWE European Championship: official history"। WWE। সংগ্রহের তারিখ ২০০৮-০৯-১২।

বহিঃসংযোগ
---------

* পেশাদারি কুস্তি প্রবেশদ্বার

ডাব্লিউডাব্লিউই ইউরোপীয় টাইটেলের ইতিহাস
**হাশপাপি** হল একধরনের ছোট গোলাকার মুখরোচক সুখাদ্য যা ভুট্টার গুঁড়ো দিয়ে তৈরি ব্যাটার ডুবো তেলে ভেজে তৈরি করা হয়। হাশপাপিকে প্রায়শই সামুদ্রিক খাবার এবং অন্যান্য ডুবো তেলে ভাজা খাবারের সাথে পার্শ্ব খাবার হিসাবে পরিবেশন করা হয়।

ইতিহাস
------

রান্নায় ভুট্টা ব্যবহার আদিবাসী আমেরিকানদের মধ্যে শুরু হয়েছিল। এই আদিবাসী আমেরিকান লোকেরা প্রথম সফলভাবে ভুট্টা চাষ করেছিল। চেরোকি, চিকাসও, চক্টো, ক্রিক এবং সেমিনোল ইত্যাদি স্থানীয় জনজাতিদের রান্নার প্রধান উপাদানগুলির মধ্যে একটি হল ভুট্টা যা খাবারে পিষে মেশানো। তারা ভুট্টার উপর ক্ষারীয় লবণ ও লেবু মাখিয়ে খাবার হিসাবে গ্রহন করত। এটি একটি আদিবাসী আমেরিকান খাদ্যাভ্যাসের প্রনালী যা নিক্সটামালাইজেশন নামে পরিচিত। মার্কিন গৃহযুদ্ধের সময় কর্নব্রেড (ভুট্টার আটায় তৈরি রুটি) বেশ জনপ্রিয় ছিল কারণ এটি সস্তা ছিল এবং বিভিন্ন আকারের তৈরি করা হত।

*হাশপাপি* শব্দটি প্রথম নথিভুক্ত হয় ১৮৯৯ সালে। এই নামের উৎস সম্পর্কে কোনো নির্ভরযোগ্য সূত্র নেই। জনৈক ব্যক্তি দাবি করেন যে শিকারী, জেলে বা বাবুর্চি পেশার সাথে যুক্ত মানুষদের থেকে এই খাবারের নামকরন হয়েছে। তারা কিছু মৌলিক ভুট্টার মিশ্রণ দিয়ে তৈরি এই খাবার তাদের পোষা কুকুরছানাদের (ইংরেজিতে কুকুরছানাকে *পাপি* বলা হয়) খাওয়াতেন। তাদের রান্নার সময় যাতে তাদের পোষা কুকুরেরা চুপ (ইংরেজি *হাশ*) করে থাকে এবং তাদের বিরক্ত না করে তাই তারা কুকুরদের এটি খাওয়াতেন। এই লোককথা থেকেই এই **হাশপাপি** নামের উৎপত্তি। এটি দক্ষিণ ক্যারোলিনা নদী অঞ্চলের খাবার *রেড-হর্স ব্রেড* -এর অনুরূপ বলে দবি করা হয়। প্রাক্তন ক্রীতদাস রাধুনী রোমিও গোভানের নামের সাথে যুক্ত এই রেড-হর্স ব্রেড তৈরি করতে প্রায় একই উপাদান ব্যবহার হয় বলে জানা যায়। মনে করা হয় এই রেড-হর্স ব্রেড ১৯২৭ সালের দিকে জর্জিয়াতে হাশপাপি নামে পরিচিত হয়ে ওঠে। তারপর ১৯৪৩ সালের দিকে ফ্লোরিডায় এটি জাতীয় আকর্ষণ হয়ে ওঠে।

বৈশিষ্ট্য এবং প্রস্তুতি
-----------------------

হাশপাপির সাধারণ উপাদানগুলির মধ্যে রয়েছে কর্নমিল (ভুট্টা গুড়ো), গমের আটা, ডিম, লবণ, বেকিং সোডা, দুধ বা বাটারমিল্ক এবং জল। এতে পেঁয়াজ, পেঁয়াজ শাক (স্ক্যালিয়ন), রসুন, একটি গোটা ভুট্টা এবং মরিচ ব্যবহার করা যেতে পারে। কখনও কখনও এটি তৈরিতে প্যানকেক গোলাও ব্যবহার করা হয়। সমস্ত উপাদানগুলির মধ্যে সামঞ্জস্য রেখে তাদের ভালভাবে মিশ্রিত করে ঘন গোলাটি প্রস্তুত করা হয় এবং গরম তেলে একবার এক চামচ ফেলে গোলার গুনমান পরীক্ষা করা হয়। অনেক পুরানো রন্ধন প্রণালীতে মাছের সাথে একই তেলে এই হাশপাপির ব্যাটার ভাজার পরামর্শ দেওয়া হয়েছে। ছোট গোল বলগুলি খাস্তা সোনালি বাদামী হওয়া পর্যন্ত ভাজা হয় এবং পরে ঠান্ডা করা হয়। হাশপাপি প্রায়ই সামুদ্রিক খাবার বা বারবিকিউ করা খাবারের সাথে পরিবেশন করা হয়। এগুলি সাধারণত বাড়িতে তৈরি করা হয় বা রেস্তোঁরাতে খাবার হিসাবে পরিবেশন করা হয়।

তথ্যসূত্র
---------

1. ↑  Dragonwagon, Crescent (২০০৭)। *The Cornbread Gospels*। Workman Publishing। আইএসবিএন 978-0-7611-1916-6।
2. ↑  Harper, Douglas। "hush"। *Online Etymology Dictionary*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Dull, S.R. (২০০৬)। *Southern Cooking*। *University of Georgia Press*। আইএসবিএন 9780820328539। সংগ্রহের তারিখ জুন ৯, ২০১৯।
4. ↑  Grimes, A. C. (২০২০-০৯-০৬)। "The True Origin Of Hushpuppies - Mashed"। *Mashed.com* (ইংরেজি ভাষায়)। সংগ্রহের তারিখ ২০২২-০৫-০৬।
5. ↑  "The Real History of Hushpuppies"। *Serious Eats* (ইংরেজি ভাষায়)। সংগ্রহের তারিখ ২০২২-০৫-০৬।
6. ↑  Cf. McCormick product, "Golden Dipt Hush Puppy Corn Meal Mix", ingredients and preparation on box
পায়ু পুঁতি
**পায়ু পুঁতি** বা **অ্যানাল বিডস** হল একটি যৌন খেলনা যাতে একাধিক বল ধারাবাহিকভাবে সংযুক্ত থাকে। স্বতন্ত্র বলগুলি ক্রমাগত পায়ুপথের মাধ্যমে মলদ্বারে ঢোকানো হয় এবং তারপরে পছন্দসই প্রভাবের উপর নির্ভর করে বিভিন্ন গতিতে অপসারণ করা হয়।

ডিজাইন
------

পায়ু পুঁতি বিভিন্ন আকারের এবং পৃথক ধরনের পুঁতি দিয়ে পাওয়া যায়, সাধারনত এগুলো ব্যাসে ২৫ মিমি থেকে ১২৫ মিমি পর্যন্ত হয়ে থাকে। বেশিরভাগ ব্যবহারকারী প্রায় ৪৫ মিমি ব্যাসের পুঁতি উপভোগ করেন, কিন্তু যারা আরো দুঃসাহসী বা অভিজ্ঞতা আছে তারা বড় মাপের চেষ্টা করতে পারে। পায়ু পুঁতি সাধারণত সিলিকন, প্লাস্টিক, রাবার, ল্যাটেক্স, গ্লাস বা ধাতু দিয়ে তৈরি হয় এবং সাধারণত টানার জন্য নকশা করা রিং বা অনুরূপ হাতল দিয়ে শেষ হয়।   এই রিংটির উদ্দেশ্য হল শেষ পুঁতিটি মলদ্বারে সম্পূর্ণরূপে ঢোকা থেকে বিরত রাখা এবং খেলনাটিকে সহজে বের করে আনা। পুঁতিগুলি হয় নমনীয়ভাবে যুক্ত থাকতে পারে, যেখানে পৃথক প্রবেশ করানোর প্রয়োজন হয় বা একটি আধা-অনমনীয় পাতলা খাদ দ্বারা যুক্ত থাকতে পারে, যাতে একক গতিতে মলদ্বারে প্রবেশ করানো যায়।

স্ফিঙ্কটারের অনেক স্নায়ু প্রান্ত থাকে যা প্রবেশ করানোর সময় এবং অপসারণের সময় উত্তেজনা প্রদান করে, যেখানে বড় পুঁতি মলদ্বারে চাপের অনুভূতি তৈরি করতে পারে।  রাগমোচনের সময় পায়ু পুঁতি অপসারণ সংবেদন বৃদ্ধি করতে পারে এবং একটি অনেক শক্তিশালী প্রচণ্ড উত্তেজনার সৃষ্টি করতে পারে। 

কিছু পায়ু পুঁতি কম্পক দণ্ডের প্রযুক্তির সঙ্গে উন্নত করা হয়েছে।

 পায়ু পুতি ব্যবহারের চিত্রণ

তথ্যসূত্র
---------

1. ↑  "Everything You Need to Know About Anal Beads"। *HotCherry* (ইংরেজি ভাষায়)। সংগ্রহের তারিখ ২০২২-০৫-১৫।
2. ↑  Zane, Zachary (২০২১-১০-০১)। "Everything You've Ever Wondered About Anal Beads, but Were Scared to Ask"। *Men's Health* (ইংরেজি ভাষায়)। সংগ্রহের তারিখ ২০২২-০৫-১৫।
3. ↑  Hsieh, Carina (২০২১-০১-০৪)। "22 Things You Didn't Know About Using Anal Beads"। *Cosmopolitan* (ইংরেজি ভাষায়)। সংগ্রহের তারিখ ২০২২-০৫-১৫।
4. ↑  "Here's Everything You Need to Know About Anal Beads"। *SELF* (ইংরেজি ভাষায়)। ২০১৮-১২-১৯। সংগ্রহের তারিখ ২০২২-০৫-১৫।
5. ↑  "Anal Beads: Backdoor Pleasure Part I"। *blissfulcherry.com* (ইংরেজি ভাষায়)। সংগ্রহের তারিখ ২০২২-০৫-১৫।
কুমিল্লা রপ্তানি প্রক্রিয়াকরণ অঞ্চলের প্রবেশপথ।
**কুমিল্লা রপ্তানি প্রক্রিয়াকরণ অঞ্চল** (সংক্ষেপে যেটি 'কুমিল্লা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের পূর্বাঞ্চলীয় শহর কুমিল্লার পুরাতন বিমান বন্দর এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০০ খ্রিষ্টাব্দে স্থাপিত হয়। ২৬৭.৪৬ একর এলাকার ওপর প্রতিষ্ঠিত এই ইপিজেডটি বাংলাদেশের ৪র্থ বৃহত্তম রপ্তানি প্রক্রিয়াকরণ এলাকা।

প্রদত্ত সুযোগ-সুবিধা
--------------------

এখানে একটি কেন্দ্রীয় বর্জ্য পরিশোধনাগার (সিইটিপি) রয়েছে যাতে রাসায়নিক এবং জৈবিক উভয় পদ্ধতিতে প্রতিদিন কমপক্ষে ১৫,০০০ ঘনমিটার বর্জ্য পরিশোধন করা যায়।

প্রতিষ্ঠান
----------

এই রপ্তানি প্রক্রিয়াকরণ অঞ্চলে মোট ২৩৯টি শিল্প প্লট রয়েছে, যার মধ্যে ৩৭টিতে উৎপাদন শুরু হয়েছে (১৯টি বিদেশি, ৮টি যৌথ এবং ১০টি দেশীয় মালিকানাধীন) যাতে চীন, জাপান, তাইওয়ান, দক্ষিণ কোরিয়া, মালয়েশিয়া, শ্রীলঙ্কা, ভারত, ব্রিটিশ ভার্জিন আইল্যান্ড, ইতালি, নেদারল্যান্ড, যুক্তরাজ্য, হংকং, মরিশাস, আয়ারল্যান্ড, ফ্রান্স, ইন্দোনেশিয়া, তুরস্ক, ওমান এবং বাংলাদেশের শিল্পোদ্যোক্তাগণ বিনিয়োগ করেছে; এবং ১৪টি শিল্প প্রতিষ্ঠান বাস্তবায়নাধীন রয়েছে।

উৎপাদিত পণ্য
------------

এখানে উৎপাদিত পণ্যের মধ্যে রয়েছে: 

* তৈরি পোশাক
* জুতা
* ইয়ার্ণ
* ফেব্রিক্স
* টেক্সটাইল ডাইজ ও অক্সিলিয়ারিস
* গার্মেন্ট সামগ্রী
* সোফা কাভার
* ইলেকট্রনিক্স সামগ্রী
* প্লাস্টিক পণ্য
* মেডিসিন বক্স
* আই প্যাচ
* ক্যামেরা ব্যাগ
* কম্পিউটার ব্যাগ
* চুলের সামগ্রী ইত্যাদি।

আরও দেখুন
---------

* বাংলাদেশ রপ্তানি প্রক্রিয়াকরণ অঞ্চল কর্তৃপক্ষ
* বাংলাদেশের রপ্তানি প্রক্রিয়াকরণ অঞ্চলের তালিকা

তথ্যসূত্র
---------

1. ↑  "কুমিল্লা রপ্তানি প্রক্রিয়াকরণ অঞ্চল"। ১৯ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।
2. 1 2 3  হাসিনা সরকারে ইপিজেডে ১২৯%বিনিয়োগ ১৫৫% রপ্তানি ১১২%কর্মসংস্থান বেড়েছে।[*স্থায়ীভাবে অকার্যকর সংযোগ*]

বহিঃসংযোগ
---------

* বেপজা - বাংলাদেশ রপ্তানি প্রক্রিয়াকরণ অঞ্চল কর্তৃপক্ষ।

| * দে
* স
বাংলাদেশের রপ্তানি প্রক্রিয়াকরণ অঞ্চল |
| --- |
| 
* আদমজী রপ্তানি প্রক্রিয়াকরণ অঞ্চল
* ঈশ্বরদী রপ্তানি প্রক্রিয়াকরণ অঞ্চল
* উত্তরা রপ্তানি প্রক্রিয়াকরণ অঞ্চল
* কর্ণফুলী রপ্তানি প্রক্রিয়াকরণ অঞ্চল
* কুমিল্লা রপ্তানি প্রক্রিয়াকরণ অঞ্চল
* চট্টগ্রাম রপ্তানি প্রক্রিয়াকরণ অঞ্চল
* ঢাকা রপ্তানি প্রক্রিয়াকরণ অঞ্চল
* মংলা রপ্তানি প্রক্রিয়াকরণ অঞ্চল
* রংপুর রপ্তানি প্রক্রিয়াকরণ এলাকা

 |
| বাংলাদেশ রপ্তানি প্রক্রিয়াকরণ অঞ্চল কর্তৃপক্ষ |
**পপুলার অ্যাকশন ব্লক** (আরবি: كتلة العمل الشعبي‎‎) প্রবীণ প্রাক্তন স্পিকার আহমেদ আল-সাদুনের নেতৃত্বে কুয়েতের একটি রাজনৈতিক ব্লক। গোষ্ঠীটি আবাসন, বেতন বৃদ্ধি এবং সংস্কারের মতো জনবহুল বিষয়গুলিতে ফোকাস করে।

শিয়া এমপিদের বহিষ্কার
----------------------

১৯ ফেব্রুয়ারী ২০০৮-এ, পপুলার অ্যাকশন ব্লক হিজবুল্লাহর নিহত শীর্ষ কমান্ডার, ইমাদ মুগনিয়াহকে শ্রদ্ধা জানানোর একটি অনুষ্ঠানে অংশ নেওয়ার জন্য শিয়া এমপি আহমেদ লারি এবং আদনান জাহিদ আব্দুলসামাদকে বহিষ্কার করে। অনুষ্ঠানের বর্ণনায় পলাতক লেবানিজ জঙ্গি - সিরিয়ায় ১২ ফেব্রুয়ারী একটি গাড়ি বোমা হামলায় নিহত - একজন নায়ক হিসাবে একটি দেশে জনরোষের জন্ম দেয় যেটি তাকে কুয়েত এয়ারওয়েজের একটি ফ্লাইট হাইজ্যাক করার জন্য এবং ২০ বছর আগে এর দুই কুয়েতি যাত্রীকে হত্যার জন্য দায়ী করে৷ দুই আইনপ্রণেতাকে তাদের ব্লক থেকে বহিষ্কার করা হয়েছিল এবং আইনসভায় রয়ে গেছে। দুজনকে বহিষ্কারের পর সাত সদস্যের ব্লক পাঁচ সদস্যে নেমে আসে।

তথ্যসূত্র
---------

1. 1 2  "Factbox: Kuwait's political groups"। Reuters। ২৫ জুলাই ২০১৩। সংগ্রহের তারিখ ১৭ মে ২০২০।
2. ↑  "Kuwait"। *International Herald Tribune*। ২৯ মার্চ ২০০৯। সংগ্রহের তারিখ ১৯ মার্চ ২০১২। "Kuwait".
**ব্স্তান-স্রুং-দ্বাং-পো** (তিব্বতি: བསྟན་སྲུང་དབང་པོ, ওয়াইলি: *bstan srung dbang po*) তিব্বতের গ্ত্সাং-পা রাজবংশের চতুর্থ রাজা ছিলেন।

রাজত্ব
------

ব্স্তান-স্রুং-দ্বাং-পো তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ঝিগ-শাগ-পা-ত্শে-ব্র্তান-র্দো-র্জের পুত্র ছিলেন। তিনি ষোড়শ শতাব্দীর শেষ ভাগে সিংহাসনে আরোহণ করেন। তিনি পানাম ল্হুনদ্রুপ ক্যুংত্সে অঞ্চলে বসবাস করতেন। তিনি মঙ্গোলদের সাথে সুসম্পর্ক বজায় রাখতেন। তার রাজত্বকালে দক্ষিণ তিব্বতের বৃহৎ অংশ ছাড়াও পশ্চিম ও উত্তর তিব্বতের কিছু অংশ রাজ্যভুক্ত হয়েছিল।

দ্গে-লুগ্স বৌদ্ধধর্মসম্প্রদায়ের সঙ্গে বিরোধিতা
-----------------------------------------------

তার পূর্বসূরিদের মতো তিনিও কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক ও দ্গে-লুগ্স বৌদ্ধধর্মসম্প্রদায়ের বিরোধী ছিলেন। ১৬০২ খ্রিষ্টাব্দে মঙ্গোলিয়া থেকে চতুর্থ দলাই লামা তিব্বত পৌঁছনোর কিছু সময় পর থেকে দ্গে-লুগ্স বৌদ্ধধর্মসম্প্রদায়ের সঙ্গে কার্মা-ব্কা'-ব্র্গ্যুদ ধর্মসম্প্রদায়ের বিরোধ শুরু হয়। কার্মা-ব্কা'-ব্র্গ্যুদ ধর্মসম্প্রদায়ের রক্ষাকর্তা হিসেবে ব্স্তান-স্রুং-দ্বাং-পো ১৬০৪ খ্রিষ্টাব্দে দ্বুস অঞ্চল আক্রমণ করে ফান্যুল অবরোধ করেন। ১৬০৫ খ্রিষ্টাব্দে তার সৈন্যদল ক্যিশোদ অধিকার করে। এই লড়াইয়ে প্রায় ৫০০০ বৌদ্ধ ভিক্ষু ও সাধারণ মানুষের মৃত্যু হয়।

তথ্যসূত্র
---------

1. ↑  Tsepon W.D. Shakabpa, *One Hundred Thousand Moons*, Leiden 2010, p. 282.
2. ↑  Tsepon W.D. Shakabpa, *Tibet. A Political History*, Yale 1967, p. 90.
3. ↑  Ya Hanzhang, *Biographies of the Tibetan Spiritual Leaders Panchen Erdenis*, Beijing 1994, p. 26.

|
|  |
| পূর্বসূরীকুন-স্পাংস-ল্হা-দ্বাং-র্দো-র্জে | **ব্স্তান-স্রুং-দ্বাং-পোচতুর্থ গ্ত্সাং-পা শাসক** | উত্তরসূরীফুন-ত্শোগ্স-র্নাম-র্গ্যাল |
|

| * দে
* স
গ্ত্সাং-পা রাজবংশ |
| --- |
| 
* ঝিগ-শাগ-পা-ত্শে-ব্র্তান-র্দো-র্জে
* ম্থু-স্তোব্স-র্নাম-র্গ্যাল
* কুন-স্পাংস-ল্হা-দ্বাং-র্দো-র্জে
* ব্স্তান-স্রুং-দ্বাং-পো
* ফুন-ত্শোগ্স-র্নাম-র্গ্যাল
* ব্স্তান-স্ক্যোং-দ্বাং-পো

 |
Inanna/Ishtar, Mesopotamian goddess of sex and fertility, depicted on a ceremonial vase
**পবিত্র পতিতাবৃত্তি**, **মন্দিরের পতিতাবৃত্তি**, **কাল্ট পতিতাবৃত্তি**,  বা **ধর্মীয় পতিতাবৃত্তি** হল ধর্মীয় উপাসনার প্রেক্ষাপটে সম্পাদিত পারিশ্রমিক মিলনজাতীয় আচার, সম্ভবত উর্বরতা আচার বা ঐশ্বরিক বিবাহ (*hieros gamos*)। পণ্ডিতরা "পবিত্র যৌনতা" বা "পবিত্র যৌন আচার" শব্দটিকে পছন্দ করেন যেখানে পরিষেবার জন্য অর্থ প্রদান জড়িত নয়।

এশিয়া
------

### ভারত

ভারতীয় রাজ্যের কিছু অংশে হায়ারোডুলিক পতিতাবৃত্তির প্রচলন রয়েছে, যেমন বাসভির মতো একই রকম প্রথাগত ফর্ম রয়েছে  এবং এতে গ্রাম থেকে প্রাক-বয়ঃসন্ধিকালীন এবং অল্প বয়স্ক মেয়েদেরকে হিন্দু দেবতা বা হিন্দু মন্দিরের সাথে রীতিমত বিবাহের মাধ্যমে উৎসর্গ করা জড়িত, যারা তখন মন্দিরে কাজ করুন এবং আধ্যাত্মিক গাইড, নর্তকী এবং মন্দিরে পুরুষ ভক্তদের সেবাকারী পতিতা হিসাবে কাজ করুন। দেবদাসীদের মূলত মধ্যস্থতাকারী হিসাবে দেখা হত যারা উচ্চবর্ণের পুরুষদের দেবতাদের সাথে যোগাযোগ করার অনুমতি দিয়েছিল। যদিও তারা অন্য পুরুষদের সাথে যৌন সম্পর্ক গড়ে তুলেছিল, কিন্তু তাদের প্রতি লালসার দৃষ্টিতে দেখা হত না। 14 শতকে মুসলিম শাসনের আগে, তারা উত্তরাধিকারের অধিকার, সম্পদ এবং প্রভাবের পাশাপাশি বিবাহের বিপদের বাইরে বসবাস করে পুরুষদের থেকে আলাদা একটি অস্তিত্ব যাপন করতে পারত।

তথ্যসূত্র
---------

1. ↑  Schulz, Matthias (২৬ মার্চ ২০১০)। "Sex in the Service of Aphrodite: Did Prostitution Really Exist in the Temples of Antiquity?"। *Der Spiegel*। সংগ্রহের তারিখ ১ জানুয়ারি ২০১৬।
2. ↑  "What is child hierodulic servitude?"। *Anti-Slavery Society*। ২ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৮।
3. ↑  Melissa Hope Ditmore (২০০৬)। *Encyclopedia of Prostitution and Sex Work, Volumen 1*। Greenwood Publishing Group। আইএসবিএন 978-03-133296-8-5।
সিলেট,বাংলাদেশে কর্মরত গ্রামীণ জনগোষ্ঠী
ভারতীয় সমুদ্রে একেবারে উপকূলবর্তী অঞ্চল হওয়ায় বাংলাদেশ বঙ্গোপসাগরে বিপুল পরিমাণ সামুদ্রিক সম্পদের অধিকারী। বাংলাদেশের প্রায় ৪১,০০০ বর্গমাইল (১,১০,০০০ কিমি২) এর অর্থনৈতিক অঞ্চল রয়েছে, যা দেশটির আয়তনের ৭৩%। অন্যদিকে বিপুল পরিমাণ জনসংখ্যাসম্পন্ন বাংলাদেশ একটি ক্ষুদ্র ও উন্নয়নশীল দেশ। পূর্বে বাংলাদেশের মানুষেরা স্থলজ আমিষের উপর অধিক নির্ভরশীল ছিল। কিন্তু শিল্পায়ন ও নগরায়নের ক্রমাগত প্রক্রিয়া সীমিত স্থল এলাকাই অধিগ্রহণ করে ফেলছে। তাই এখন বিস্তৃত বঙ্গোপসাগরের সমুদ্রগর্ভে উৎপাদিত আমিষ ছাড়া দেশটির চাহিদা পূরণের খুব বেশি উপায় অবশিষ্ট নেই।
বাংলাদেশীদের খাবারের ৮০ শতাংশের বেশি আমিষ আসে মাছ থেকে। ১৯৭০অর্থবছরে মোট জাতীয় উৎপাদনের ৬শতাংশ আসে মৎস্যখাত থেকে, যা তৎকালীন আধুনিক শিল্প উৎপাদনের থেকে প্রায় ৫০ শতাংশ বেশি। অধিকাংশ বাণিজ্যিক মাৎস্যজীবীরাই নিম্নবর্ণের হিন্দু যাঁরা অস্তিত্ব টিকিয়ে রাখার জন্য আদিম এবং বিপজ্জনক সব শর্তের অধীনে কাজ করে থাকে। তাঁরা তাঁদের কাজে অনেক বেশি দক্ষ ও উদ্ভাবনী। তাঁদের কিছু অংশ আবার ভোঁদড়ের সাহায্য নিয়ে থাকেন, যেগুলো পানির নিচে সাঁতার কেটে, মৎস্যজীবীদের জালের অভিমুখে মাছ তাড়িয়ে নিয়ে এসে (অবশ্য তারা পুরস্কার হিসেবে শিকারের কিছু অংশ পেয়ে থাকে) অনেকটা রাখালের মতো দায়িত্ব পালন করে থাকে। স্থানীয় চাহিদা পূরণে সাধারণত মিঠাপানির মাছই বেশি ব্যবহৃত হয়।

চিংড়ি উৎপাদন
-------------

১৯৮৭ এর শেষের দিকে বাংলাদেশে চিংড়ি চাষ ও নিয়ন্ত্রণ পদ্ধতি তুলনামূলকভাবে অনগ্রসর ও প্রতি হেক্টরে উৎপাদনও যথেষ্ট কম ছিল। ১৯৮০ এর শেষের দিকে প্রায় সব ক্ষেত্রেই বাণিজ্যিক চিংড়িচাষ চিংড়ির বৈজ্ঞানিক নিবিড় উৎপাদনব্যবস্থার পরিবর্তে শিকার করে করা হতো। কৃষকরা চাষের জন্য মূলত প্রাকৃতিক চিংড়ির পোনা ও পরিণত চিংড়ির ওপরই নির্ভরশীল ছিল। এগুলো হয় পুকুরে জোয়ারের পানিবদলের সময় চিংড়ি আটকিয়ে নতুবা স্থানীয় মোহনা থেকে অথবা সরাসরি পুকুরে সংরক্ষণের মাধ্যমে সংগ্রহ করা হয়। এতে খুবই অনগ্রসর প্রযুক্তির ব্যবহার থাকা সত্ত্বেও চিংড়ি উৎপাদন ১৯৮০ এর মাঝামাঝি সময়ে হিমায়িত সমুদ্রিক পণ্য বাণিজ্যে গুরুত্বপূর্ণ ভূমিকা রেখেছে। বাংলাদেশে চিংড়ি উৎপাদন বাণিজ্য নিম্ন গুণগতমান ও নিম্ন মূল্যের কারণে ক্ষতিগ্রস্ত হচ্ছে।.

তথ্যসূত্র
---------

1. 1 2  Heitzman, James; Worden, Robert, সম্পাদকগণ (১৯৮৯)। "Fisheries"। *Bangladesh: A Country Study*। Washington, D.C.: Federal Research Division, Library of Congress। পৃষ্ঠা 128–129।
2. ↑  Cato, James C.; Subasinge, S. (সেপ্টেম্বর ২০০৩)। Unnevehr, Laurian J. সম্পাদক। "Case Study: The Shrimp Export Industry in Bangladesh" (PDF)। *Food Safety in Food Security and Food Trade*। 2020 Vision Focus। Washington, DC: International Food Policy Research Institute। সংগ্রহের তারিখ ২৭ এপ্রিল ২০১২।

আরো দেখুন
---------

বাংলাদেশের মাছের তালিকা
**মহাদেব সরকার** (৫ই আগস্ট, ১৯০৯ — ২৭শে জুলাই, ১৯৭৮) একজন বাঙালি সশস্ত্র বিপ্লববাদী ও সমাজকর্মী।

সশস্ত্র বিপ্লবে
---------------

মহাদেব সরকার নদীয়ার মামজোয়ানে জন্মগ্রহণ করেন। পিতা জ্ঞানেন্দ্রনাথ সরকার। কৃষ্ণনগর সি.এম.এস স্কুল থেকে ১৯২৪ সালে প্রথম শ্রেণীতে বৃত্তি সহ ম্যাট্রিক পাশ করেন। ১২ বছর বয়েসে গুপ্ত রাজনৈতিক দলে যোগ দিয়েছিলেন। ১৪ বছর বয়েসে বোমা তৈরি করার সময় বিস্ফোরণ ঘটে ডান হাতটি হারান এই বিপ্লবী। কৃষ্ণনগর সরকারি কলেজে পড়ার সময় বিপ্লবাত্মক কাজের জন্যে জেলে যেতে হয়। জেলবণ্দী অবস্থায় অনার্সসহ বি.এ এবং আইন পাশ করেন। ১৯২৩ এ নদীয়া জেলা সমবায় ও দরিদ্র ভান্ডার তার প্রতিষ্ঠা। ১৯২৪/২৫ সাল নাগাদ দক্ষিণেশ্বর বোমা মামলায় দণ্ডিত হন ও ২ বছর জেল খাটেন। ১৯২৭ সালে আবার দেড় বছর কারাবাস হয় ছাত্রনেতা হিসেবে রাজদ্রোহিতার অভিযোগে। ১৯২৯ খ্রিষ্টাব্দে সর্বভারতীয় বয়েজ স্কাউট আন্দোলনে নদীয়া জেলার প্রধান ছাত্রনেতা হয়েছিলেন। তিনিই প্রথম এই দলে ছাত্রপ্রতিভূ হিসেবে পূর্ন স্বাধীনতার দাবি তুলেছিলেন। ১৯৩০ সালে লবণ সত্যাগ্রহে নেতৃত্ব দান ও চট্টগ্রাম অস্ত্রাগার লুন্ঠনের সাথে যুক্ত এই অভিযোগ আট বছর কারাদণ্ড হয়। ১৯৪২ এর ভারত ছাড়ো আন্দোলনেও যোগ দিয়েছিলেন।

সামাজিক আন্দোলন
---------------

জেল থেকে মুক্তি পেয়ে নতুন উদ্যমে কাজ চালিয়ে যান মহাদেব সরকার। জেলায় জেলায় বিপ্লবী কর্মীদের ঐক্য সাধনের চেষ্টা করেন। একাজে কংগ্রেসী জুলুম ও বাধার সৃষ্টি হলে তিনি কংগ্রেস ত্যাগ করেন। সাম্প্রদায়িক সম্প্রীতি রক্ষার্থে ১৯৪৬ সালে দাংগার সময় প্রতিরক্ষা বাহিনী গঠন করেন। ১৯৪৭ খ্রিষ্টাব্দে গ্রামের মানুষদের নিয়ে গ্রাম পঞ্চায়েতের অনুরূপ এক সংগঠন গড়ে তুলেছিলেন সামাজিক ও জনকল্যাণকর কাজের হেতু। এ ব্যাপারে বিপ্লবী মানবেন্দ্রনাথ রায় ছিলেন তার পথপ্রদর্শক।

চিকিৎসক
-------

স্বাধীনতার পরে ১৯৫৯ সালে হোমিওপ্যাথি ডাক্তারি পরীক্ষায় অনার্স ডিগ্রি পান। হোমিও চিকিৎসক হিসেবেও বিশেষ সম্মান পেয়েছেন।

সাহিত্য
-------

মহাদেব সরকার লেখালিখি ও পুস্তক প্রকাশনার কাজে যুক্ত ছিলেন। তার নিজস্ব ছাপাখানায় রাজনৈতিক ও জাতীয়তাবাদী পুস্তক প্রকাশ হত। তার কলকাতার বাড়িতে বুদ্ধিজীবীদের নিয়মিত যাতায়াত ছিল। তার রচিত দুটি কাব্যগ্রন্থ হল 'আকাশ মাটি' ও 'কান্না হল গান'।

মৃত্যু
------

১৯৭৮ সালের ২৭শে জুলাই মারা যান অকৃতদার এই বিপ্লবী।

তথ্যসূত্র
---------

1. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪০৪। আইএসবিএন 81-85626-65-0।
লাওসের শিশুরা "নম্বর বিঙ্গো" নামক খেলাটির মাধ্যমে মজা করার সাথে গাণিতিক দক্ষতার উন্নতি করে।
**গাণিতিক দক্ষতা** বা **গাণিতিক জ্ঞান** বা **গাণিতিক যুক্তি** হলো গণিতের সাধারণ ধারণাকে বিশ্লেষনের কাজে লাগানোর ক্ষমতা। আর কোনো ধারণা বিশ্লেষণের ক্ষেত্রে সব থেকে গুরুত্বপূর্ণ ভূমিকা ন্যায় যুক্তি। গাণিতিক জ্ঞানও তার ব্যত্যয় নয়। তবে যুক্তিবাদী মানুষ বিশ্লেষণের ক্ষমতা পায় পর্যবেক্ষণ থেকে। তাই একথা প্রণিধানযোগ্য যে গাণিতিক জ্ঞান সম্পন্ন কোন ব্যক্তি যুক্তিবাদী হন এবং তার পর্যবেক্ষণ ক্ষমতাই তাকে জীবনের গাণিতিক প্রয়োজনগুলো মেটাতে সাহায্য করে। সংখ্যার ধারণা, যোগ-বিয়োগ প্রভৃতি কার্যক্রমের ধারণা, গণনা, মাপজোক করা, জ্যামিতি , সম্ভাবনা, পরিসংখ্যান ইত্যাদি গাণিতিক জ্ঞানের উদাহরণ। আমেরিকাতে গাণিতিক জ্ঞানকে গাণিতিক স্বাক্ষরতা বা কোয়ান্টিটেটিভ লিটারেসি বলা হয়ে থাকে।

সংখ্যার রূপায়ন
---------------

মানুষ তার পর্যবেক্ষণ (গণিত নয়) থেকে মনে মনে দুটি প্রধান পদ্ধতিতে সংখ্যাকে প্রকাশ করে। এই রূপায়নগুলো মানুষের সহজাত - ব্যক্তিগত শিক্ষা বা সাংস্কৃতিক পটভূমির এখানে কোন ভূমিকা নেই। এগুলো হলোঃ

1. সংখ্যার বিস্তারের কাছাকাছি ধারণা এবং
2. পৃথক সংখ্যার সম্যক উপস্থাপন

উভয় পদ্ধতিরই প্রকাশের সীমাবদ্ধতা রয়েছে। যেমন কোন পদ্ধতিতেই ভগ্নাংশ বা ঋণাত্মক সংখ্যার অবকাশ নেই। বিদ্যালয়ে যে গণিত শেখানো হয় তার সাথে সহজাত গাণিতিক দক্ষতার সম্পর্ক রয়েছে।

তথ্যসূত্র
---------

1. ↑  Brooks, M (২০১০)। "Are individual differences in numeracy unique from general mental ability? A closer look at a common measure of numeracy."। *Individual Differences Research*। 4। **8**: 257–265।
2. ↑  Statistics Canada। "Building on our Competencies: Canadian Results of the International Adult Literacy and Skills Survey" (পিডিএফ)। Statistics Canada। পৃষ্ঠা 209। ২৭ সেপ্টেম্বর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ এপ্রিল ২০১২।
3. ↑  ডিওআই:10.1016/j.tics.2004.05.002   ওয়েব্যাক মেশিনে আর্কাইভকৃত ৯ মে ২০০৮ তারিখে
4. ↑  ডিওআই:10.1038/nature07246
দীপন শক্তি এবং ক্ষমতা
ফটোমিতিতে আলোর অনুভূত শক্তিই **দীপন শক্তি**। একে কখনো কখনো আলোর পরিমাণও বলা হয়। দীপন শক্তি কিন্তু বস্তুগত ভৌত রাশি সংশ্লিষ্ট বিকিরণ শক্তি মত নয়। এর কারণ, মানুষের চোখ বর্ণালীর কেবল দৃশ্যমান অংশই দেখতে পায় এবং আলোকীয় বর্ণালীর বিভিন্ন তরঙ্গদৈর্ঘ্যেে এর স্পর্শকাতরতা বিভিন্ন রকম। উজ্জ্বল পরিবেশে অভিযোজনের ক্ষেত্রে মানুষের চোখ ৫৫৫ ন্যানোমিটার তরঙ্গদৈর্ঘ্যের আলোতে সবচেয়ে বেশি স্পর্শকাতর। Light with a given amount of radiant energy will have more luminous energy if the wavelength is 555 nm than if the wavelength is longer or shorter. এই বাক্যের অনুবাদ প্রয়োজন। দৃশ্যমান বর্ণালী সীমার বাইরের কোন আলো বা বিকিরণের বিকিরণ শক্তি যাই থাকুক না কেন এর দীপন শক্তি শূন্য হবে।

দীপন শক্তির এসআই একক *লুমেন সেকেন্ড* যা অনানুষ্ঠানিকভাবে ইংরেজ আবিস্কারক ও আলোকচিত্রশিল্পী উইলিয়াম ফক্স টলবটের নামানুসারে **টলবট** নামে পরিচিত। অন্যান্য পরিমাপন পদ্ধতিতে দীপন শক্তিকে শক্তির মৌলিক এককের মাধ্যমে প্রকাশ করা হয়ে থাকতে পারে।

ব্যাখ্যা
--------

বিকিরণ শক্তি {\displaystyle Q\_{\mathrm {e} }} এর সাথে দীপন শক্তি {\displaystyle Q\_{\mathrm {v} }} এর সম্পর্ক নিচের সমীকরণ দিয়ে প্রকাশ করা যায়—

{\displaystyle Q\_{\mathrm {v} }=683.002\ \mathrm {lm/W} \cdot \int \_{0}^{\infty }Q\_{\mathrm {e} }(\lambda ){\overline {y}}(\lambda )\mathrm {d} \lambda }
এখানে \lambda হল আলোর তরঙ্গদৈর্ঘ্য এবং {\displaystyle {\overline {y}}(\lambda )} হল দীপন কার্যকারিতার ফাংশন যা আলোর বিভিন্ন তরঙ্গদৈর্ঘ্যে চোখের স্পর্শকাতরতা নির্দেশ করে।

দীপন শক্তি হচ্ছে নির্দিষ্ট সময় ব্যবধানে দীপন ফ্লাক্সের সমাকলন:

{\displaystyle Q\_{\mathrm {v} }=\int \_{0}^{T}{\mathit {\Phi \_{\mathrm {v} }}}(t)\mathrm {d} t}

মাত্রা সমীকরণ
-------------

দীপন শক্তিকে *Q* সংকেতের দ্বারা সূচিত করা হয়। কখনো কখনো  *W* ব্যবহার করা হয়। দীপন শক্তির মাত্রা সমীকরণ:—

**Q** = **TJ**
যেখানে **T** হল সময় এবং **J** হল দীপন ঘনত্ব।
অথবা,

**M** **L**2 **T**−2
যেখানে **M** হল ভর, **L** হল দৈর্ঘ্য এবং **T** হল সময়।

একক এবং এককের রূপান্তর
----------------------

দীপন শক্তির এসআই একক হল লুমেন সেকেন্ড। *555* ন্যানোমিটার তরঙ্গদৈর্ঘ্যের আলোক উৎস থেকে প্রতি সেকেন্ডে 107 আর্গ পরিমাণ বিকিরণ নিঃসরণকে 680 লুমেন ধরা হয়। অন্যান্য এককের সাথে লুমেন সেকেন্ড এর সম্পর্ক: 

(যাচাই করে দেখতে ক্লিক করুন যাচাই ১ অথবা যাচাই ২ অথবা যাচাই ৩)
1 lm⋅s = 1 cd.sr.s
1 lm⋅s = 1 T = 1 Lumberg
1 lm⋅s = 1.0×107 lumerg
1 lm⋅s = 0.016 666 667 Lumen minute (lmmin)
1 lm⋅s = 0.000 277 778 Lumen hour (lmh)
1 lm⋅s = 1.0×107/680 erg
1 lm⋅s = 1/680 Joule

তথ্যসূত্র
---------

1. ↑  electropedia, ইন্টারন্যাশনাল ইলেকট্রোটেকনিক্যাল কমিশন এর International Electrotechnical Vocabulary (IEV) : entry # 845-21-037
2. ↑  G. Boothe, Ronald (২০০২)। *Perception of the Visual Environment* (ইংরেজি ভাষায়)। পৃষ্ঠা ৬০। আইএসবিএন 0-387-98790-8।  line feed character in `|শিরোনাম=` at position 26 (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link)
*প্যালাকুইম গাটা***গাটাপার্চা** (ইংরেজি: Gutta-percha) হল *প্যালাকুইয়াম* গণের একপ্রজাতীর গাছ হতে প্রাপ্ত তরুক্ষির। যা সাধারণত *প্যালাকুইয়াম গাটা* প্রজাতীর গাছ হতে পাওয়া য়ায়।

গাটাপার্চা শব্দটির উৎপত্তি মালয় ভাষায় *গেটাহ-পার্চা* থেকে, যার অর্থ পার্চা গাছ হতে প্রাপ্ত আঠা।

ইতিহাস
------

১৮৪৩ সালে সর্বপ্রথম প্রাকৃতিক থার্মোপ্লাস্টিক পদার্থ হিসেবে এটি বৈজ্ঞানিক স্বীকৃতি পায়। ১৮৫১ সালে ১৫০০০০ কেজি গাটা পার্চা ব্রিটেনে রপ্তানী করা হয়। ১৯ শতকের শেষের দিকে গৃহস্থালী এবং শিল্পকারখানায় এর ব্যবহার বেড়ে যায়। বিশেষত জলমগ্ন তারবার্তা  পাঠানোর জন্য ব্যবহৃত তারের অন্তরক হিসেবে ব্যবহার করার ফলে তারের ক্ষতি হওয়া থেকে রক্ষা পাওয়া গিয়েছিল। উন্নত বিশ্বে গাটাপার্চা ব্যবহার শুরুর আগে স্থানীয় মালয়েশীয়রা এটাকে ছুরির হাতল, ছড়ি ও অন্যান্য কাজে ব্যবহার করত। প্রথম ইউরোপিয়ান হিসেবে এটি আবিষ্কার করেন *জন ট্রেডিসেন্ট* ১৬৫৬ সালে দূরপ্রাচ্য থেকে। তিনি এটার নাম দিয়েচিলেন 'মাজের উড'। ড. মন্টেগামারি নামক একজন ভারতীয় চিকিৎসা কর্মকর্তা এর ব্যবহারিক ব্যবহার শুরু করেন। ঔষধ হিসেবে ব্যবহার করার বিষয়ে প্রথম ধারনাপত্র দেয়ার কারণে তাকে রয়েল সোসাইটি অব আর্টস, লন্ডন স্বর্নপদক দেয়, ১৮৪৩ সালে।

বর্গীকরণ
--------

প্যালাকুইয়াম গাটা গাছ ৫-৩০ মিটার পর্য়ন্ত লম্বা এবং কান্ডের বেড় প্রায় ১ মিটার পর্য়ন্ত হতে পারে। এর পাতা চিরহরিৎ প্রকৃতির, সর্পিলাকারে সজ্জিত, পাতার উপরের অংশ সবুজ কিন্তু নিচের অংশ হলুদাভ, যা ৮-২৫ সে,মি, পর্যন্ত লম্বা হয়। এর ফুল কাণ্ডের পাশে ছোট ছোট গুচ্ছাকারে হয়, প্রতিটি ফুল একটি করে সাদা দল নিয়ে গঠিত যা আবার ৪-৮ টি( সাধারণত ৬ টি) খণ্ডে বিভক্ত।
এর ফল ৩-৭ সে.মি. পর্যন্ত হয় যা সাধারণত রসালো হয় এবং প্রত্যেক ফলে ৪ টি করে বীজ থাকে। কিছু কিছু প্রজাতীর ফল ভক্ষনযোগ্য।

অস্ট্রেলিয়াতে গাটাপার্চা সাধারণত গন্ধযুক্ত মজবুত কাঠ উৎপাদনকারী গাছ হিসেবে পরিচিত।

রসায়ন
------

রাসায়নিক ভাবে গাটাপার্চা একটা পলিতারপিন, পলি আইসোপ্রিন সত্যিকার অর্থে ট্রান্স ১,৪ পলি আইসোপ্রিন। অপরদিকে সিস পলিমার হল প্রকৃতিক রাবার যা আসলে আকারবিহীন কিন্তু গাটাপার্চা স্ফটিক গঠন করে বলে এটি কঠিন পদার্থ।

গাটাপার্চার রাসায়নিক গঠন

আরও দেখুন
---------

* প্রাকৃতিক রাবার
* স্ফটিক

তথ্যসূত্র
---------

1. ↑  Tully, John (২০১১)। *The Devil's Milk* (ইংরেজি ভাষায়)। NYU Press।
2. ↑  Gutta-Percha company
3. ↑  Tully, John (২০০৯)। "A Victorian Ecological Disaster: Imperialism, the Telegraph, and Gutta-Percha"। *Journal of World History*। **20** (4): 559–579। ডিওআই:10.1353/jwh.0.0088।  muse.jhu.edu
4. ↑  Harvey Wickes Felter and John Uri Lloyd. "Gutta-Percha-: An Untold Story. Prakesh et al. ~2001 Endodontology"  ওয়েব্যাক মেশিনে আর্কাইভকৃত ২৪ জুলাই ২০১৫ তারিখে. King's American Dispensatory

বহিঃসংযোগ
---------

* Germplasm Resources Information Network: *Palaquium*
* Gutta-percha on the Transatlantic cable site
* The Gutta Percha Company on the History of the Atlantic Cable site
* "The New Philippine Currency"। *Annual Reports of the War Department for the Fiscal Year Ended June 30, 1903 - Report of the Philippine Commission*। **VI**। Washington, D.C.: U.S. Government Printing Office। ১৯০৪। পৃষ্ঠা 388–411। ওসিএলসি 220674586।
**দীপলিনা ডেকা** আসামের জনপ্রিয় কণ্ঠশিল্পী ও অভিনেত্রী। তাঁর বহুমুখী প্রতিভার জন্য তিনি *পরী* নামেও বিখ্যাতা। তিনি মিশন চায়না নামক সিনেমার মাধ্যমে অসমীয়া চলচ্চিত্র জগতে প্রবেশ করেন যার পরিচালক ছিলেন জুবিন গার্গ । বৈদ্যুতিক প্রকৌশলী ডিগ্রীধারী দ্বীপলিনা পেশায় একজন জনপ্রিয় কণ্ঠশিল্পী। তাঁর মুক্তিপ্রাপ্ত গান ছুই দিয়ানা আসামের শ্রোতাদের মধ্যে বিশেষ স্থান অর্জন করেছে।

জন্ম ও শিক্ষা
-------------

১৯৯২ সালের ৭ ফেব্রুয়ারি তারিখে বাবুল কুমার ডেকার ঔরসে ও পদুমি ডেকার গর্ভে দ্বীপলিনা ডেকার জন্ম হয়। তাঁর পিতা নগাঁওয়ের কাগজ কারখানায় কর্মরত ছিলেন। সন্তানের মধ্যে দ্বীপলিনা কনিষ্ঠ তাঁর একটি জেষ্ঠ ভগিনী রয়েছে। কেন্দ্রীয় বিদ্যালয় জাগিরোড থেকে তিনি মাধ্যমিক পরীক্ষায় উত্তীর্ণ হয়ে উচ্চ শিক্ষার জন্য মহাঋষি বিদ্যা নিকেতনে নামভর্তি করান। বিদ্যালয়ে অধ্যয়ণরত সময় থেকেই তিনি সঙ্গীত, নৃত্য ও অভিনয় প্রতিযোগীতায় অংশ গ্রহণ করে বিভিন্ন পুরস্কার প্রাপ্ত করেছেন। বহুমুখী প্রতিভাবান মেয়েটি কথক নৃত্যের প্রশিক্ষণ ও শাস্ত্রীয় সঙ্গীতে বিশারদ অর্জন করেছেন। তিনি খেলধূলায় অত্যন্ত নিপুণ ছিলেন, রাষ্ট্রীয় পর্যায়ের ব্যাটমিন্টন প্রতিযোগিতা ২০০৭ সালে চতুর্থ স্থান লাভ করেছিলেন। শিক্ষা সমাপ্ত করে ভারতী এয়ারটেল ও রিলায়েন্স জিও কোম্পানিতে প্রকৌশলী রূপে কার্যনির্বাহের সময় জুবিন গার্গ পরিচালিত মিশন চায়না নামক অসমীয়া চলচ্চিত্রে গান গাওয়ার সুযোগ পায় দ্বীপলিনা। তারপর তিনি প্রকৌশলী পদত্যাগ করিয়া গান ও অভিনয়ের জগতে প্রবেশ করেন। ২০১৫ সালের ২৩ ফেব্রুয়ারি তারিখে তাঁর প্রথম ভিডিও গানের আ্যালবাম নুয়ারি নুয়ারি মুক্ত পায় যার সহ-শিল্পী ছিলেন তরুণ তন্ময়। বর্তমানে তাঁর খ্যাতি আসামসহ সমগ্র উত্তর-পূর্বাঞ্চলে বিস্তার করেছে।

কয়েকটি জনপ্রিয় গান
--------------------

* নুয়ারি নুয়ারি
* ছুই দিয়ানা মোক আহি এবার
* উড়ি উড়ি যায়
* রাতি বিহু

তথ্যসূত্র
---------

1. ↑
**দীপঙ্কর ভট্টাচার্য** (জন্ম ১৯৬০) একজন ভারতীয় রাজনৈতিক নেতা ও সিপিআইএমএল লিবারেশন দলের সাধারন সম্পাদক। দীপঙ্কর ভট্টাচার্য উচ্চ মাধ্যমিক বোর্ড পরীক্ষায় প্রথম হয়েছিলেন এবং আইএসআই থেকে স্ট্যাটিকসে স্নাতকোত্তর ডিগ্রী লাভ করেন। ১৯৯৮ সালে বিনোদ মিশ্রের পর তিনি সিপিআই(এমএল) লিবারেশন দলের সাধারন সম্পাদক নির্বাচিত হন। তার আগে তিনি ইন্ডিয়ান পিপল'স ফ্রন্ট ও অল ইন্ডিয়া সেন্ট্রাল কাউন্সিল অফ ট্রেড ইউনিয়নসের সাধারন সম্পাদক ছিলেন।

প্রারম্ভিক জীবন ও পড়াশোনা
--------------------------

দীপঙ্কর ভট্টাচার্য ১৯৬০ সালে ভারতের আসাম রাজ্যের গুয়াহাটিতে জন্মগ্রহণ করেন। তার বাবা বৈদ্যনাথ ভট্টাচার্য ভারতীয় রেলের একজন কর্মী ছিলেন। তিনি কলকাতার কাছে নরেন্দ্রপুরের রামকৃষ্ণ মিশন বিদ্যালয়, নরেন্দ্রপুর থেকে পড়াশোনা শুরু করেন। উচ্ছমাধ্যমিক পরীক্ষায় দীপঙ্কর পশ্চিমবঙ্গের প্রথম স্থান অধিকার করেন তারপর ইন্ডিয়ান স্ট্যাটিস্টিক্যাল ইনস্টিটিউটে ভর্তি হন। সেখান থেকেই তিনি স্নাতক ও স্নাতকোত্তর ডিগ্রী লাভ করেন।

রাজনৈতিক জীবন
-------------

ইন্ডিয়ান স্ট্যাটিস্টিক্যাল ইনস্টিটিউটে পড়ার সময় থেকেই দীপঙ্কর ভট্টাচার্য রাজনীতিতে জড়িয়ে পড়েন। ১৯৮২ থেকে ১৯৯৪ সাল পর্যন্ত দীপঙ্কর ভট্টাচার্য ইন্ডিয়ান পিপল'স ফ্রন্টের সাধারন সম্পাদক ছিলেন এবং পরবর্তীতে তিনিঅল ইন্ডিয়া সেন্ট্রাল কাউন্সিল অফ ট্রেড ইউনিয়নসের সাধারন সম্পাদকও নির্বাচিত হয়েছিলেন।

রাজনৈতিক মতাদর্শ
----------------

তথ্যসূত্র
---------

1. ↑  Sen, Jai (২০১২)। *Imagining Alternatives*। Other worlds possible?। Gazipur: Daanish Books। পৃষ্ঠা 15। আইএসবিএন 978-93-81144-14-5।
2. ↑  "Organisation"। *cpiml.org*। ২১ মে ২০২১ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।
3. ↑  "http://cpiml.org/party-organization/"। ২১ মে ২০২১ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  `|title=` এ বহিঃসংযোগ দেয়া (সাহায্য)
4. ↑  "https://www.isical.ac.in/~deanweb/ALU\_DEGR.htm"।  `|title=` এ বহিঃসংযোগ দেয়া (সাহায্য)
5. ↑  "List of Degree/Diploma/Certificate recipients of ISI"। *Indian Statistical Institute*।
**ব্সোদ-নাম্স-ব্জাং-পো** (ওয়াইলি: *bsod nams bzang po*) (১৩৪১-১৪৩৩) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।

সংক্ষিপ্ত জীবনী
---------------

রিন-ছেন-ত্শুল-খ্রিম্স ১৩৪১ খ্রিষ্টাব্দে তিব্বতের ক্যের-ফু (ওয়াইলি: *kyer phu*) অঞ্চলে জন্মগ্রহণ করেন। তিনি ১৩৫৮ খ্রিষ্টাব্দে লাসা শহরে য়োন-তান-র্গ্যা-ম্ত্শো নামক পণ্ডিতের নিকট দীক্ষালাভ করেন। তার উল্লেখযোগ্য শিক্ষক ছিলেন দোল-পো-পা-শেস-রাব-র্গ্যাল-ম্ত্শান, ন্যা-দ্বোন-কুন-দ্গা'-দ্পাল, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল, বু-স্তোন-রিন-ছেন-গ্রুব, র্গ্যাল-স্রাস-থোগ্স-মেদ-দ্পাল-ব্জাং-পো ও সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শান। ১৩৯২ খ্রিষ্টাব্দ থেকে পরবর্তী এগারো বছর তিনি খাম্স অঞ্চলে ল্হা-স্গাং (ওয়াইলি: *lha sgang*) বৌদ্ধবিহারে শিক্ষকতা করেন এবং তেষট্টি বছর বয়সে ম্ত্শাল-মিন (ওয়াইলি: *mtshal min*) বৌদ্ধবিহারের প্রধান নির্বাচিত হন। তার উল্লেখযোগ্য ছাত্র ছিলেন রোং-স্তোন-শেস-ব্যা-কুন-রিগ ও কার্মা-ব্কা'-ব্র্গ্যুদ ধর্মীয় গোষ্ঠীর ষষ্ঠ র্গ্যাল-বা-কার্মা-পা ম্থোং-বা-দোন-ল্দান

তথ্যসূত্র
---------

1. ↑  Stearns, Cyrus (আগস্ট ২০০৮)। "Sonam Zangpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-১১।
**মুবারক শাহ** (ফার্সি: مبارک شاه‎‎) (১২৫২–১২৬০, মার্চ-সেপ্টেম্বর ১২৬৬) চাগতাই খানাতের প্রধান ছিলেন।

জীবনী
-----

তিনি ছিলেন কারা হালাগির (মাটেকেনের পুত্র) এবং ইরজিন খাতুনের (তোড়লজী করেগেনের মেয়ে) পুত্র। তিনিই প্রথম চাগতাই খান যিনি ইসলাম গ্রহণ করেছিলেন। ১২৫২ সালে তার পিতার মৃত্যুর পরে, মুবারক শাহ চাগতাই খান হিসেবে রাজার পদে আসীন হন এবং তার মা তার সহকারী হিসাবে কাজ করেছিলেন। ১২৬০ তবে গ্রেট খান দাবিদার আরিক বোকে চাগতাই খানের নাতি আলঘুকে নিযুক্ত করেন, এবং পরবর্তী বছরগুলোতে আলঘু খানাতের উপর অনেক নিয়ন্ত্রণ প্রতিষ্ঠা করেছিলেন। ১২৬৩ সালে আলঘু যখন আরিক বোকের বিরুদ্ধে বিদ্রোহ করেছিল, তখন অর্ঘানা তাকে সমর্থন করেছিলেন। আলঘু ১২৬৬ সালে মারা যাওয়ার পরে, আরবেন কুবলাই খানের অনুমতি ব্যতীত মুবারক শাহকে আবারও *ইউলাসের* প্রধানের পদে অধিষ্ঠিত করেন, যিনি নিজেকে গ্রেট খান হিসাবেও ঘোষণা করেছিলেন এবং এরিক বেককে ২ বছর পর পরাজিত করেছিলেন। কুবলাই খান অবশ্য তার সহশাসক হিসাবে চাগাতাইয়ের এক নাতি বারাককে সমর্থন করেছিলেন। বারাক মুবারক শাহের সেনাবাহিনীর আনুগত্য অর্জন করেছিলেন এবং শীঘ্রই তার বিরুদ্ধে অভিযান চালিয়ে তাকে সে বছর নির্বাসিত করেছিলেন। পরবর্তীকালে ১২৭১ সালে মোবারক শাহ বারাকের বিরুদ্ধে কাইদুকে সমর্থন করেছিলেন, তবে শীঘ্রই তিনি ইলখান আবাকা, কাইডুর অপর শত্রুতে দোষ চাপাতে বাধ্য হন।

আবাকা তাকে কারাউনাসের প্রধান নিযুক্ত করেন। তিনি ১২৭৬ সালে দক্ষিণ-পূর্ব পারস্য অঞ্চলগুলি ধ্বংস করার সময় মারা যান।

পরিবার
------

তার বেশ কয়েকজন স্ত্রী ও উপপত্নী ছিলেন যার সাথে তার পাঁচ পুত্র ছিল:

1. এলজি বুকা
	* কুতলুকশাহ
2. বোড়ালকি
	* টুটলুক
3. হরকদই
4. ইসেন পুলাদ
5. কাদাক

তথ্যসূত্র
---------

1. ↑  Rene Grousset, *The Empire of the Steppes*, New Brunswick 1970, p. 332
2. ↑  Boyle, John Andrew (১৯৭১)। *The Successors of Genghis Khan*। পৃষ্ঠা 151।
**নরেন্দ্রনাথ মিত্র** (১৯১৬–১৯৭৫) বাংলা ভাষার একজন অন্যতম শ্রেষ্ঠ ঔপন্যাসিক ও গল্পলেখক।

জীবনী
-----

নরেন্দ্রনাথ মিত্র ১৬ মাঘ, ১৩২৩ বঙ্গাব্দ (৩০ জানুয়ারি, ১৯১৬)-এ জন্মগ্রহণ করেন বাংলাদেশের ফরিদপুরের সদরদিতে। ভঙ্গা হাইস্কুল থেকে ম্যাট্রিকুলেশন, ফরিদপুরের রাজেন্দ্র কলেজ থেকে আই-এ ও বি-এ পাশ করেন বঙ্গবাসী কলেজ থেকে। লেখালেখির সূচনা বাল্য কালে। প্রথম মুদ্রিত কবিতা 'মূক', প্রথম মুদ্রিত গল্প 'মৃত্যু ও জীবন'। দুটোই 'দেশ' পত্রিকায়, ১৯৩৬ সালে। বিষ্ণুপদ ভট্টাচার্য ও নারায়ণ গঙ্গোপাধ্যায়ের সঙ্গে একত্রে প্রথম কাব্যগ্রন্থ 'জোনাকি' (১৩৪৫ বঙ্গাব্দ)। "নিরিবিলি" নামে আরও একটি কাব্যগ্রন্থ প্রকাশিত হয় । এরপর মাঝেমাঝেই তার লেখা কবিতা বিভিন্ন পত্রিকায় প্রকাশিত হলেও গ্রন্থাকারে আসেনি । প্রথম গল্প-সংগ্রহ 'অসমতল' (১৩৫২ বঙ্গাব্দ)। প্রথম উপন্যাস 'হরিবংশ', গ্রন্থাকারের নাম 'দীপপুঞ্জ' (১৩৫৩ বঙ্গাব্দ)। গল্পগ্রন্থ একান্নটি আর উপন্যাসের সংখ্যা আটত্রিশটি। উপন্যাসের মধ্যে বিশেষত, 'দীপপুঞ্জ', 'চেনামহল', 'তিন দিন তিন রাত্রি' ও 'সূর্যসাক্ষী', দেশ পত্রিকায় ধারাবাহিক প্রকাশকাল থেকেই দারুণ ভাবে সমাদৃত। তিনি ১৯৭৫ সালের ১৪ সেপ্টেম্বর মারা যান।

সাহিত্যকর্ম
-----------

পুরো চার দশক ধরে প্রায় পাঁচশো গল্প লিখেছেন তিনি।

শান্ত-নিস্তরঙ্গ পল্লীজীবন, নগরমুখী মফস্বল শহরের ভাসমান মধ্যবিত্ত এবং মহানগরী কলকাতার সীমায়িত এলাকার অভিজ্ঞতা তার উপন্যাসগুলির মূল উপজীব্য। নিজের ‘দ্বীপপুঞ্জ’ উপন্যাসের আলোচনায় তিনি বলেছিলেন, "আমার কোন রচনাতেই অপরিচিতদের পরিচিত করবার উৎসাহ নেই। পরিচিতরাই সুপরিচিত হয়ে উঠেছে।"

চলচ্চিত্রে রূপায়ণ
------------------

নরেন্দ্রনাথ মিত্রের সাহিত্যকর্মের মধ্যে যেগুলি চলচ্চিত্রে রূপায়িত হয়েছে তার কয়েকটি - সত্যজিৎ রায়ের মহানগর, অগ্রগামীর 'হেডমাস্টার', 'বিলম্বিতলয়'; রাজেন তরফদারের 'পালঙ্ক'। 'রস' গল্পটির অমিতাভ বচ্চন অভিনীত হিন্দি চলচ্চিত্রের নাম 'সৌদাগর' ।

পুরস্কার ও সম্মাননা
-------------------

* আনন্দ পুরস্কার (১৯৬২)

গ্রন্থতালিকা
------------

তার উল্লেখযোগ্য গ্রন্থের মধ্যে রয়েছে:

**উপন্যাস**
* দ্বীপপুঞ্জ
* রূপমঞ্জরী
* অক্ষরে অক্ষরে
* চেনামহল
* দেহমন
* দূরভাষিণী
* সঙ্গিণী
* অনুরাগিণী
* সহৃদয়া
* গোধুলি
* শুল্কপক্ষ
* চোরাবালি
* তিন দিন তিন রাত্রি
* পরস্পরা
* জলপ্রপাত
* কন্যাকুমারী
* সুখ দুঃখের ঢেউ
* প্রথম তোরণ
* তার এক পৃথিবী
* সেই পথটুকু
* নীড়ের কথা
* নতুন ভূবন
* জলমাটির গন্ধ
* শিখা
* অনাত্মীয়া
* নতুন তোরণ
* সূর্যমুখী
* সিঁদূরে মেঘ
* নির্বাসন

**গল্প সংকলন**

* অসমতল
* হলদে বাড়ি
* চড়াই-উৎরাই
* বিদু্যৎলতা
* সেতার
* উল্টোরথ
* পতাকা

**কবিতা সংকলন**

* জোনাকি

তথ্যসূত্র
---------

1. ↑  তুহিন ওয়াদুদ। "কালোত্তীর্ণ গল্পকার নরেন্দ্রনাথ মিত্র"। *বাংলাদেশ প্রতিদিন*।
2. ↑  "বিষণ্ণ এক অক্ষরপুরুষ"। *আনন্দবাজার পত্রিকা*।
3. ↑  মফিজ ইমাম মিলন। "নরেন্দ্রনাথ মিত্র :ছোটগল্পের বড় লেখক"। *ইত্তেফাক*। [*স্থায়ীভাবে অকার্যকর সংযোগ*]
4. ↑  Gulzar; Govind Nihalani; Saibal Chatterjee (২০০৩)। *Encyclopaedia of Hindi cinema*। Popular Prakashan। পৃষ্ঠা 336। আইএসবিএন 81-7991-066-0।

বহিঃসংযোগ
---------
**মুপ্পোছড়া ঝর্ণা** রাঙ্গামাটি জেলার বিলাইছড়ি উপজেলার বাঙ্গালকাটা নামক জায়গায় অবস্থিত। মুপ্পোছড়া ঝর্ণাটিতে একটি মাত্র ঝরা থাকলেও প্রস্থের দিক থেকে এটি বাংলাদেশের অন্যতম বড় ঝর্ণা।

অবস্থান
-------

রাঙ্গামাটির বিলাইছড়ি উপজেলাটি কাপ্তাই লেকের প্রান্তে অবস্থিত। সড়ক পথে এই উপজেলার সাথে কোন সংযোগ পথ নেই। কাপ্তাই উপজেলা হতে শুধুমাত্র নৌ-পথে এই উপজেলায় পৌছানো সম্ভব। দুর্গম পার্বত্য এলাকা হিসাবে এই উপজেলায় রয়েছে অসংখ্য ছোট বড় পাহাড়, আর রয়েছে ছোট বড় প্রচুর ঝর্ণা। বিলাইছড়ি চাকমা শব্দ থেকে উৎপত্তি। চাকমা উপজাতীয় অর্থে বিলাই এর অর্থ বিড়াল আর ছড়ি এর অর্থ পাহাড় হতে প্রাবাহিত ঝর্ণা বা ছড়া। মুপ্পোছড়া ঝর্ণাটি বিলাইছড়ির অন্যতম বৃহত্তম ঝর্ণা। এটির অবস্থান বাঙ্গালকাটা স্থানটিতে বিলাইছড়ি হতে নৌ পথে যাওয়া সম্ভব। আর বাঙ্গালকাটা হতে মুপ্পোছড়া ঝর্ণা শুধুমাত্র পায়ে হেটে যাওয়া সম্ভব।

বিশেষ নির্দেশিকা
----------------

বিলাইছড়ি উপজেলাটি পার্বত্য অঞ্চলের অংশ হওয়ায় স্থানটিতে বাংলাদেশের অন্য অঞ্চলের মানুষ প্রবেশের ক্ষেত্রে ব্যক্তিগত জাতীয় পরিচয়পত্র, কিংবা পাসপোর্টের ফটোকপি, কিংবা যে কোন পরিচয়পত্র সাথে থাকতে হয়, যা বাংলাদেশ সেনাবাহিনীর বিভিন্ন ক্যাম্পে প্রদর্শন সাপেক্ষে ওই সকল এলাকায় প্রবেশের অনুমতি দেয়া হয়।

চিত্রশালা
---------

* মুপ্পোছড়া ঝর্ণামুপ্পোছড়া ঝর্ণা
* মুপ্পোছড়া ঝর্ণা ও এর পাশের ঝরামুপ্পোছড়া ঝর্ণা ও এর পাশের ঝরা

আরও দেখুন
---------

* বাংলাদেশের জলপ্রপাতসমূহের তালিকা

তথ্যসূত্র
---------

1. ↑  "গন্তব্য: মুপ্পোছড়া ঝর্ণা"। ২০১৭-০৭-০৪ তারিখে মূল থেকে আর্কাইভ করা। সংগ্রহের তারিখ ২০১৭-০৯-১২।  Authors list-এ `|প্রথমাংশ1=` এর `|শেষাংশ1=` নেই (সাহায্য)
2. ↑  "ভৌগোলিক পরিচিতি | বিলাইছড়ি উপজেলা | বিলাইছড়ি উপজেলা"। ২০১৭-০৯-৩০ তারিখে মূল থেকে আর্কাইভ করা। সংগ্রহের তারিখ ২০১৭-০৯-১২।
3. ↑  "উপজেলার পটভূমি | বিলাইছড়ি উপজেলা | বিলাইছড়ি উপজেলা"। ২০১৮-০৪-০২ তারিখে মূল থেকে আর্কাইভ করা। সংগ্রহের তারিখ ২০১৭-০৯-১২।
4. ↑  "প্রিয় গন্তব্য: মুপ্পোছড়া ঝর্ণা"। *প্রিয়.কম*। সংগ্রহের তারিখ ২০১৭-০৯-১২।

বহিঃসংযোগ
---------

* বিলাইছড়ি উপজেলা[*স্থায়ীভাবে অকার্যকর সংযোগ*]

| * দে
* স
বাংলাদেশের ঝর্ণা ও জলপ্রপাত |
| --- |
| চট্টগ্রাম অঞ্চল | 
* নাফাখুম জলপ্রপাত
* রিছাং ঝর্ণা
* খৈয়াছড়া ঝর্ণা
* নাপিত্তাছড়া ঝর্ণা
* জাদিপাই ঝরণা
* শুভলং ঝর্ণা
* ধুপপানি ঝর্ণা
* সহস্রধারা ঝর্ণা
* ঝরঝরি ঝর্ণা

 |
| সিলেট অঞ্চল | 
* পরিকুণ্ড জলপ্রপাত
* মাধবকুণ্ড জলপ্রপাত
* হাম হাম জলপ্রপাত

 |
**দীপক চ্যাটার্জী** বাংলা সাহিত্যের একটি জনপ্রিয় কাল্পনিক গোয়েন্দা চরিত্র যার স্রষ্টা সমরেন্দ্রনাথ পান্ডে ওরফে শ্রী স্বপনকুমার।

চরিত্র চিত্রণ
-------------

পঞ্চাশের দশকে শুরু হওয়া, শ্রী স্বপনকুমার লিখিত দীপক চ্যাটার্জীর গোয়েন্দা সিরিজ তৎকালীন পাঠক মহলে অত্যন্ত জনপ্রিয়তা ও সাফল্য পেয়েছিল। বাংলা সাহিত্যে গোয়েন্দা চরিত্রগুলির অন্যতম দীপক সাধারনভাবে বাংলা গোয়েন্দা কাহিনীর জগতে অকুলীন ও পাল্প ফিকশন হিসেবে খ্যাত। যদিও তিন, চার দশক ধরে দীপকের কাহিনীর বই বাজারে তীব্র চাহিদা হয়। বটতলার বই হিসেবে খ্যাত হলেও জনপ্রিয়তা এবং বিক্রিতে দীপক চ্যাটার্জী সবার উপরে ছিলেন। তার সহকারীর নাম রতনলাল। তার শত্রুরা ছিল ড্রাগন, কালো নেকড়ে, মিসট্রিম্যান, কেউ আবার বাজপাখি। দীপককে অনেক জায়গায় প্রায় হাস্যকরভাবে অতিমানবের আকার দিয়েছেন লেখক, সে সবরকম প্রতিকূল পরিস্থিতি ও বিপদের জাল কেটে বেরিয়ে আসে এবং অপরাধীকে পরাস্ত করে। দীপক অন্ধকারে লক্ষ্যভেদে, যুযুৎসু, তলোয়ার চালনায়, ছদ্মবেশ নিতে সিদ্ধহস্ত। এই বর্ণনায় নানা অবাস্তব তথ্য ও ফাঁক থাকা সত্বেও গল্পগুলি পাঠকদের কাছে গ্রহণযোগ্য হয়েছিল।

লেখক পরিচিতি
------------

দীপক চ্যাটার্জী নামক গোয়েন্দার সৃষ্টিকর্তার আসল নাম সমরেন্দ্র নাথ পাণ্ডে বা এস এন পান্ডে। তিনি আর জি কর ন্যাশনাল মেডিকেল কলেজ ও হাসপাতালে ডাক্তারি পড়তেন। এস এন পান্ডের নামে চিকিৎসা বিদ্যার ওপরেও বই আছে একাধিক। স্বপনকুমার নামে এই রহস্য-রোমাঞ্চ কাহিনীগুলি তিনি লিখতেন। আবার তিনি শ্রীভৃগু নামেও জ্যোতিষ মহলে খ্যাত ছিলেন।

সিরিজ ও প্রকাশনা
----------------

দীপক গোয়েন্দার 'বাজপাখি সিরিজ', 'রহস্য কুহেলিকা সিরিজ’ ‘ক্রাইম ওয়ার্ল্ড সিরিজ’, 'কালরুদ্র সিরিজ', 'রাজেশ সিরিজ', 'ড্রাগন সিরিজ’ 'বিশ্বচক্র সিরিজ' আর ‘কালনাগিনী সিরিজ' ইত্যাদি নিয়ে প্রায় ২০ টি সিরিজে বের হয়। কোনো কোনো সিরিজে একশোর কাছাকাছি গোয়েন্দা কাহিনী লেখেন স্বপনকুমার এই গোয়েন্দাকে নিয়ে।আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত ( কলেজ স্ট্রিট বইপাড়ায় কেষ্টবাবু নামে খ্যাত ছিলেন) প্রকাশ করেন গোয়েন্দা নায়ক দীপক চ্যাটার্জির সিরিজ৷ প্রকাশিত হতো ছোট চটি বই আকারে প্রতিমাসে একটা করে, দাম ছিল সস্তা, মাত্র চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। কাহিনীর অনেক জায়গাই বর্নিত হয় দেশে বা বিদেশে। রেঙ্গুন সহ বার্মাদেশের বিভিন্ন জায়গা বারংবার ঘুরে ফিরে এসেছে দীপকের সিরিজে। বইগুলির প্রচ্ছদ অঙ্কন কর‍তেন বিখ্যাত কমিকস চিত্রকর ও কার্টুনিস্ট নারায়ণ দেবনাথ।

তথ্যসূত্র
---------

1. ↑  "বিস্মৃত গোয়েন্দা দীপক চ্যাটার্জী"। *দেশ রূপান্তর*। সংগ্রহের তারিখ ২০২১-০৭-০৯।
2. 1 2  শীর্ষ বন্দ্যোপাধ্যায় (২৮ মার্চ ২০১৫)। "দীপক রতন এবং স্বপনকুমার"। আনন্দবাজার পত্রিকা। সংগ্রহের তারিখ ৩০ মার্চ ২০১৭।
3. ↑  "জ্যোতিষী স্বপনকুমার (শ্রীভৃগু) এমবিবিএস"। এই সময়। ২৬ এপ্রিল ২০১৪। সংগ্রহের তারিখ ৩০ মার্চ ২০১৭।
**নরেশ মিত্র** (১৮ মে ১৮৮৮ - ১৯৬৮) ছিলেন একজন বাঙালি অভিনেতা, পরিচালক এবং চিত্রনাট্যকার।

কর্মজীবন
--------

নরেশ মিত্র ১৮৮৮ খ্রিস্টাব্দের ১৮ মে ব্রিটিশ ভারতের ত্রিপুরার আগরতলায় জন্মগ্রহণ করেন। কলকাতা বিশ্ববিদ্যালয় থেকে আইন বিষয়ে পড়াশোনা করার পর ১৯২২ খ্রিস্টাব্দে মিনার্ভা থিয়েটারে তিনি তার অভিনয় জীবন শুরু করেন। ১৯৩৩ সালে মিত্র কলকাতার স্টার থিয়েটারে যোগ দেন এবং খলনায়কের ভূমিকায় বেশিরভাগ নাটকে অভিনয় করেন। তিনি তাজমহল কোম্পানি, ইস্ট ইন্ডিয়া ফিল্ম ও কালী ফিল্মের বেশ কয়েকটি ছবিতে কাজ এবং অভিনয় করেছেন। তিনি ১৯২৮ সালে ইস্টার্ন ফিল্ম সিন্ডিকেট প্রযোজিত নির্বাক বাংলা চলচ্চিত্র দেবদাস পরিচালনা করেছিলেন। শরৎচন্দ্র চট্টোপাধ্যায়ের দেবদাস উপন্যাস অবলম্বনে এটিই প্রথম চলচ্চিত্র অভিযোজন। তিনি উত্তম কুমার অভিনীত কয়েকটি চলচ্চিত্র যেমন *বউ ঠাকুরাণীর হাট*, অন্নপূর্ণার মন্দির পরিচালনা করেছিলেন। তিনি বাংলা লোক যাত্রার সঙ্গেও যুক্ত ছিলেন।

চলচ্চিত্র পরিচালনা
------------------

* *আঁধারে আলো*
* *দেবদাস (১৯২৮)*
* *গোরা*
* *কঙ্কাল*
* *বউ ঠাকুরাণীর হাট*
* *অন্নপূর্ণার মন্দির*
* *কালিন্দী*

তথ্যসূত্র
---------

1. ↑  "Banglar Meye"। *indiancine.ma*। সংগ্রহের তারিখ ১৮ সেপ্টেম্বর ২০১৮।
2. ↑  "The Devdas syndrome in Indian cinema"। *The Hindu*। ১ এপ্রিল ২০১৭। সংগ্রহের তারিখ ৩১ ডিসেম্বর ২০১৮।
3. ↑  "The man who made Devdas popular"। সংগ্রহের তারিখ ১৮ সেপ্টেম্বর ২০১৮।

বহিঃসংযোগ
---------

* ইন্টারনেট মুভি ডেটাবেজে নরেশ মিত্র (ইংরেজি)
**মুবারক আল-নাবী** (পুরোনাম: মুবারক সুলতান ফারাজ আল-নাবী ) (জন্ম: ৩০ ডিসেম্বর ১৯৭৭) হলেন একজন কাতারি ক্রীড়াবিদ, যিনি ৪০০ মিটার হার্ডেলের জন্য বিখ্যাত। তিনি অলিম্পিকে লং জাম্পার আবদুর রহমান আল-নাবীর ভাই। নাবী ২০০০ সালে সিডনি অলিম্পিকে তার দেশ কাতারের হয়ে প্রতিনিধিত্ব করেন। এছাড়াও তিনি ১৯৯৭ ও ২০০৩ সালে বিশ্ব চ্যাম্পিয়নসশিপ ইন অ্যাথলেটিক্স এ দেশের হয়ে অংশ নেন। নাবী আইএএএফ বিশ্বকাপে দুইবার রৌপ্য পদক জিতেন। 
আঞ্চলিক পর্যায়ে, তিনি এশিয়ান অ্যাথলেটিক্স চ্যাম্পিয়নসশিপ ৪০০ মিটার হার্ডেলে তিনবার স্বর্ণপদক লাভ করেন। এছাড়াও তিনবার এশিয়ান গেমসে অংশগ্রহণ করেন এবং ২০০২ সালে রানার্স আপ হন।
মুবারাক নাবী গাল্ফ কো-অপারেশন কাউন্সিল অ্যাথলেটিক্স চ্যাম্পিনয়নশিপ ও আরব অ্যাথলেটিক্স চ্যাম্পিয়নসশিপে অংশ নিয়ে পদক লাভ করেন। কাতারের হয়ে তার ব্যক্তিগত সর্বোচ্চ রেকর্ড হলো, ৪৮.১৭ সেকেন্ডস।

আন্তর্জাতিক প্রতিযোগিতা
-----------------------

মুবারক নাবী ১৯৯৪ সালে এশীয় জুনিয়র চ্যাম্পিয়নসশিপে ৪০০ মিটার হার্ডেলে এবং ১৯৯৫ সালে এশীয় চ্যাম্পিয়নসশিপ উভয়েই প্রথম স্থান অর্জন করেন। এছাড়াও তিনি বিশ্ব জুনিয়র চ্যাম্পিয়নসশিপ, বিশ্ব চ্যাম্পিয়নসশিপ, এশীয় চ্যাম্পিয়নসশিপসহ বিভিন্ন প্রতিযোগিতায় অংশগ্রহণ করে প্রথম স্থান লাভ করেন। সর্বশেষ তিনি ২০১০ সালে এশিয়ান গেমসে অষ্টম হন।

তথ্যসূত্র
---------

1. 1 2  Mubarak Sultan Al-Nubi Faraj  ওয়েব্যাক মেশিনে আর্কাইভকৃত ১৮ এপ্রিল ২০২০ তারিখে. Sports Reference. Retrieved on 2013-11-02.

বহিঃসংযোগ
---------

* মুবারক আল-নাবীর আইএএএফ প্রোফাইল (ইংরেজি)
**পশ্চিমবঙ্গের রাষ্ট্রীয় কারিগরী পরিষদ**-এর কাউন্সিল (ডব্লিউবিএসসিটিই) হল কারিগরি শিক্ষা ও প্রশিক্ষণ বিভাগ (পশ্চিমবঙ্গ), কারিগরি শিক্ষা ও প্রশিক্ষণ মন্ত্রণালয়ের অধীন প্রযুক্তিগত বিধিবিধানের জন্য একটি বিধিবদ্ধ সংস্থা এবং একটি রাজ্য স্তরের কাউন্সিল।

ভারতের রাজ্য পশ্চিমবঙ্গের ৮৬ টি পলিটেকনিক ছাড়াও ত্রিপুরা রাজ্যের নরসিংদলে অবস্থিত পলিটেকনিক ইনস্টিটিউট, *পশ্চিমবঙ্গের টেকনিকাল শিক্ষা কাউন্সিলের*  সাথে যুক্ত।পশ্চিমবঙ্গ রাষ্ট্রীয় কারিগরী পরিষদকে শিক্ষা ও প্রশিক্ষণ তত্ত্বাবধানে বিভিন্ন কোর্স প্রদানের জন্য বিভিন্ন কেন্দ্র ও অধিভুক্ত প্রতিষ্ঠানসমূহ স্বল্পমেয়াদী পেশাগত প্রশিক্ষণ কর্মসূচি পরিচালনা করার দায়িত্ব কাউন্সিলকে প্রদান করা হয়েছে।পলিটেকনিক ৩ বছরের ইঞ্জিনিয়ারিং / টেকনোলজি ডিপ্লোমা কোর্স (ফার্মেসি - ২ বছর এবং সামুদ্রিক প্রকৌশল - ৪ বছর) ।৩ বছরের ডিপ্লোমা কোর্সের পাশাপাশি ১ বছর ৬ মাসের পোস্ট ডিপ্লোমা কোর্স এবং ৪ বছরের পার্ট টাইম সান্ধ্য ডিপ্লোমা কোর্স প্রদান করে। সব পলিটেকনিকের ভর্তি পরীক্ষা জয়েন্ট এন্ট্রান্স পরীক্ষার মাধ্যমে পরিচালিত হয়।

ইতিহাস
------

এআইসিটিই (AICTE) ভারত সরকার শিক্ষা মন্ত্রণালয়ের একটি উপদেষ্টা সংস্থা হিসাবে, শুরু হয়েছিল।সংসদ আইন দ্বারা, ১৯৮৭ সালে এআইসিটিই একটি বিধিবদ্ধ সংস্থায় পরিণত হয়। সংবিধিবদ্ধ পরিষদ সমস্ত রাজ্যকে কারিগরি শিক্ষার রাজ্য পরিষদের স্বায়ত্তশাসন প্রদানের উপদেশ দেয়।উক্ত নির্দেশনার ভিত্তিতে, যাদবপুর বিশ্ববিদ্যালয়ের তৎকালীন উপাচার্য অধ্যাপক শংকর সেনের সভাপতিত্বে একটি কমিটি গঠন করা হয়, যা প্রযুক্তিগত শিক্ষার জন্য একটি বিধিবদ্ধ পরিষদ স্থাপনের পদ্ধতি সুপারিশ করবে। প্রস্তাবনা পরীক্ষা করার পর, কারিগরী শিক্ষা ও প্রশিক্ষণ বিভাগে সরকার আইনশৃঙ্খলা রক্ষাকারী পরিষদের একটি বিধিবদ্ধ পরিষদ স্থাপনের আগে একটি বিল পেশ করে।পশ্চিমবঙ্গের টেকনিক্যাল শিক্ষা কাউন্সিল ১৯৯৫ সালের *পশ্চিমবঙ্গ আইন XXI*  এর অধীনে একটি বিধিবদ্ধ সংস্থা হয়ে ওঠে। পরিষদ ১২ জুন ১৯৯৬ তারিখে গেজেট বিজ্ঞপ্তির পর একটি বিধিবদ্ধ সংস্থা হিসাবে তার কার্যক্রম শুরু করে।

পরিষদ গঠন
---------

পরিষদের নেতৃত্বে রয়েছেন, টেকনিক্যাল শিক্ষা ও ট্রেনিং ডিপার্টমেন্ট প্রাক্তন অফিসার চেয়ারম্যান। পরিষদ অন্যান্য সদস্যগণ বিভিন্ন বিশ্ববিদ্যালয়ের প্রতিনিধি, যেমন- ইনস্টিটিউশন অফ ইঞ্জিনিয়ার্স, ইন্ডিয়ান সোসাইটি ফর টেকনিক্যাল এডুকেশন, ফার্মেসি কাউন্সিল অব ইন্ডিয়া, টেকনিকাল শিক্ষা, শিল্প, শিক্ষক, ছাত্র, অর্থ বিভাগ, কারিগরি শিক্ষা ও প্রশিক্ষণ, স্কুল শিক্ষা এবং আইন পরিষদ। পরিষদের চেয়ারম্যানের ব্যবস্থাপক সুব্রত ব্যানার্জি।

তথ্যসূত্র
---------

1. ↑  "West Bengal State Council of Technical & Vocational Education and Skill Development"। *webscte.co.in*।
2. ↑  "WBSCTE: West Bengal Techniccal And Vocational Theoretical Exam Postponed"। NDTV।
3. ↑  "West Bengal State Council of Technical Education has announced exam dates for JEXPO"। indiatoday। ৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৭।

বহিঃসংযোগ
---------

* অফিসিয়াল ওয়েবসাইট
ব্স্তান-'দ্জিন-লেগ্স-পা'ই-দোন-গ্রুব
**ব্স্তান-'দ্জিন-লেগ্স-পা'ই-দোন-গ্রুব** (তিব্বতি: བསཏན་འཛིན་ལེགས་པའི་དོན་གྲུབ, ওয়াইলি: *bstan 'dzin legs pa'i don grub*) (১৬৪৫-১৭২৬) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামা ছিলেন।

সংক্ষিপ্ত জীবনী
---------------

ব্স্তান-'দ্জিন-লেগ্স-পা'ই-দোন-গ্রুব ১৬৪৫ খ্রিষ্টাব্দে জন্মগ্রহণ করেন। তার পিতার নাম ছিল বোন-স্বিস-ছোস-র্জে-'ফ্রিন-লাস-দ্বাং-ছেন (ওয়াইলি: *bon sbis chos rje 'phrin las dbang chen*) এবং মাতার নাম ছিল দ্বা-ছেন-ঝাল-র্ঙ্গো-বু-খ্রিদ-ল্হা-মো (ওয়াইলি: *dba chen zhal rngo bu khrid lha mo*)। ব্স্তান-'দ্জিন-'গ্যুর-মেদ-র্দো-র্জে (ওয়াইলি: *bstan 'dzin 'gyur med rdo rje*) নামক চতুর্থ পে-গ্লিং-থুগ্স-স্রাস (ওয়াইলি: *pe gling thugs sras*) উপাধিধারী লামা তার উল্লেখযোগ্য শিক্ষক ছিলেন। সায়ত্রিশ বছর বয়সে ব্স্তান-'দ্জিন-রাব-র্গ্যাসের পৃষ্ঠপোষকতায় তিনি স্প্যি-তো-খা (ওয়াইলি: *spyi to kha*) অঞ্চলে ফুন-ত্শোগ্স-রাব-ব্র্তান-গ্লিং (ওয়াইলি: *phun tshogs rab brtan gling*) নামক তার শীতকালীন বাসভবন নির্মাণ করেন। উনষাট বছর বয়সে তিনি স্গাং-স্তেং-গ্সাং-স্ঙ্গাগ্স-ছোস-গ্লিং (ওয়াইলি: *sgang steng gsang sngags chos gling*) বৌদ্ধবিহারটিকে সম্প্রসারণ করেন।

তথ্যসূত্র
---------

1. ↑  Rigdzin, Karma (এপ্রিল ২০১১)। "The Second Gangteng, Tendzin Lekpai Dondrub"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১২-২৩।

আরো পড়ুন
---------

* Gerner, Manfred. 2007. Chakzampa Thangtong Gyalpo: Architect, Philosopher and Iron Chain Bridge Builder. Thimphu: The Center for Bhutan Studies.

|
|  |
| পূর্বসূরীপে-মা-'ফ্রিন-লাস | **ব্স্তান-'দ্জিন-লেগ্স-পা'ই-দোন-গ্রুব  দ্বিতীয় পে-গ্লিং-র্গ্যাল-স্রাস** | উত্তরসূরীকুন-ব্জাং-'ফ্রিন-লাস-র্নাম-র্গ্যাল |
|

| * দে
* স
পে-গ্লিং-র্গ্যাল-স্রাস |
| --- |
| 
* ১) পে-মা-'ফ্রিন-লাস
* ২) ব্স্তান-'দ্জিন-লেগ্স-পা'ই-দোন-গ্রুব
* ৩) কুন-ব্জাং-'ফ্রিন-লাস-র্নাম-র্গ্যাল
* ৪) ব্স্তান-'দ্জিন-স্রিদ-ঝি-র্নাম-র্গ্যাল
* ৫) ও-র্গ্যান-দ্গে-লেগ্স-র্নাম-র্গ্যাল
* ৬) ও-র্গ্যান-ব্স্তান-পা'ই-ন্যি-মা
* ৭) ও-র্গ্যান-ব্স্তান-পা'ই-ন্যিন-ব্যেদ
* ৮) ও-র্গ্যান-'ফ্রিন-লাস-র্দো-র্জে
* ৯) রিগ-'দ্জিন-কুন-ব্জাং-পে-মা-র্নাম-র্গ্যাল

 | পে-মা-'ফ্রিন-লাস |